| Medaljeoversikt |
| --- |
| Konkurrerte for Norges flagg Norge |
|  i langrenn: |
| Skiorientering U23-VM på ski |
| Bronse | 2017 Park City |  10 km fri teknikk  |
| Skiorientering Junior-VM på ski |
| Bronse | 2014 Val di Viemme |  4x3,3 km stafett  |
| Skiorientering NM på ski |
| Bronse | 2016 Tromsø |  10 km klassisk U23  |
| Skiorientering Junior-NM på ski |
| Sølv | 2014 Gjøvik |  Sprint  |
| Bronse | 2013 Lillehammer |  5 km klassisk K18  |
| Gull | 2012 Holmenkollen |  7,5 km klassisk K17  |

**Lovise Heimdal** (født 17. september 1995 i Bardu) er en norsk langrennsløper som representerer Bardu IL. Hun ble juniornorgesmester på 7,5 km klassisk teknikk i 2012, og har en stafettbronse fra Junior-VM på ski 2014.

Idrettskarriere
---------------

### 2011–12

Heimdal deltok i K17-klassen i Junior-NM på Fauske. Der vant hun 7,5 km klassisk, og kom på fjerdeplass på 5 km fri, der Lisa Kvamme vant. På sprinten ble hun slått ut i kvalifiseringen. I Norgescupen i langrenn for junior 2011/12 vant hun to av rennene i K17-klassen, og kom på annenplass sammenlagt, bak Selma Ahlsand fra Kjelsås IL.

### 2012–13

I Junior-NM på ski 2013 fikk hun bronse på 5 km klassisk og sølv på sprinten. Hun kom på sjetteplass på 10 km fri teknikk.

Hun kom på tredjeplass totalt i Norgescupen i langrenn for junior 2012/13, bak Selma Ahlsand og Inger Bonden. Hun debuterte i Skandinavisk Cup 2012/13, på sprinten i Sjusjøen.

### 2013–14

Hun ble tatt ut til å delta i Junior-VM på ski 2014. Der fikk Norge bronse på 4 × 3,3 km stafett, med Heimdal på laget. Hun gikk også skiathlon, der hun endte på 36.-plass.

Hun fikk sølv på sprinten i Junior-NM på ski 2014, bak Wenche Snildalsli. I tillegg kom hun på sjetteplass på 5 km fri teknikk og niendeplass på 10 km klassisk.

I FIS Worldloppet Cup kom hun på 50.-plass med 14 poeng, og i Norgescupen i langrenn for junior 2013/14 kom hun på fjerdeplass.

### 2014–15

Hun deltok i Junior-NM på ski 2015, der hun kom på fjerdeplass på sprinten og sjetteplass på 3,75 km klassisk stil, i klassen K19/20. I nordnorsk mesterskap vant hun 5 km klassisk. Hun deltok også i NM på ski 2015 i Harstad, der hun kom på 38.-plass på 5 km klassisk.

I Norgescupen i langrenn for junior 2014/15 kom hun på syvendeplass.

### 2015–16

I NM på ski 2016 i Tromsø fikk hun bronse på 10 km klassisk i U23-klassen, og hun kom på fjerdeplass på 15 km skiathlon.

Hun kom på tredjeplass i U23-klassen i Norgescupen i langrenn 2015/16 sammenlagt, etter at hun vant ett av rennene. I Skandinavisk Cup 2015/16 kom hun på 23.-plass med 156 poeng.

### 2016–17

Hun deltok på sesongåpningen på Beitostølen i november 2016, og kom der på 22.-plass på 10 km klassisk og 13.-plass på 10 km fri teknikk. Under Norgesmesterskapet på ski 2017 deltok hun i U23-klassen. På sprinten kom hun på 19.-plass, og på 20 km fri teknikk kom hun på 10.-plass. Under NM del to på Gålå deltok hun på 30 km i seniorklassen, men fullførte ikke. På 5 km fri teknikk i U23-klassen kom hun på sjuendeplass. 

I U23-VM på ski 2017 i Park City i USA kom hun på tredjeplass på 10 km klassisk, bak svenske Anna Dyvik og sin lagvenninne Tiril Udnes Weng. Hun gikk inn til fjerdeplass på sprinten, og niendeplass på 15 km skiathlon.

I Norgescupen i langrenn 2016/17 kom hun på 16.-plass i seniorklassen og åttendeplass i U23-klassen. Hun deltok også i Skandinavisk Cup 2016/17, der hun kom på delt sjetteplass, sammen med Charlotte Kalla.

### 2017–18

Hun startet Skandinavisk Cup 2017/18 med en andreplass på 10 km fristil i Vuokatti i Finland.

Referanser
----------

1. ↑  Norges skiforbund - *Statoil Norges Cup Langrenn 2011-2012 Kvinner 17 år* Arkivert 8. november 2016 hos Wayback Machine. besøkt 8. januar 2017.
2. ↑  Norges skiforbund - *Resultatliste Finale NM langrenn Sprint Junior 06.04.2013 - K18* Arkivert 28. februar 2014 hos Wayback Machine. besøkt 8. januar 2017.
3. ↑  Nordlys - *Lovise fikk NM-sølv*, besøkt 8. januar 2017.
4. ↑  Nye Troms - *Vant gull i NNM* Arkivert 8. januar 2017 hos Wayback Machine. besøkt 8. januar 2017.

Eksterne lenker
---------------

* (en) Lovise Heimdal – FIS (langrenn) Rediger på Wikidata
* (no) Team Veidekke - Lovise Heimdal Arkivert 9. januar 2017 hos Wayback Machine.